
	Nr.
p.k.
	Nosaukums
	Darba uzdevumi
	Finansējums (euro)*
	Izpildītājs
	Zemkopības ministrijas atbildīgais departaments

	1.
	Graudaugu šķirņu izturības izvērtējums pret slimībām Latvijas agroklimatiskajos apstākļos, novērtējot šķirņu saimnieciskās īpašības
	1.1. Novērtēt lapu slimību attīstību ziemāju (kviešu un rudzu) šķirnēm, audzējot integrēti un bioloģiski. Novērtēšana paredzēta stiebrošanas sākumā, vārpošanas sākumā un piengatavības laikā.
1.2. Novērtēt lapu slimību attīstību vasarāju (kviešu, miežu un auzu) šķirnēm, audzējot integrēti un bioloģiski. Novērtēšana paredzēta cerošanas, vārpošanas un piengatavības laikā.
1.3. Novērtēt vārpu slimību attīstību ziemāju un vasarāju graudaugu šķirnēm, audzējot  integrēti un bioloģiski. Citu slimību uzskaite, ja tās tiek konstatētas.
1.4. Izvērtēt ražas un tās kvalitātes rādītāju izmaiņas fungicīdu lietošanas rezultātā graudaugu šķirnēm, audzējot integrēti un bioloģiski.
	17 000
	Latvijas Biozinātņu un tehnoloģiju universitāte
	Lauksaimniecības departaments

	2.
	Lauksaimniecības attīstības prognozēšana un politikas scenāriju izstrāde līdz 2050. gadam
	2.1.Latvijas lauksaimniecības sektoranalīzes modeļa (LASAM modeļa) uzturēšana – aktualizācija un uzlabojumu veikšana.
2.2. Modelī aktualizēt visus lauksaimniecību raksturojošus rādītājus.
2.3. Pārskatīt siltumnīcefekta gāzu (SEG) emisiju novērtējumu bloku atbilstoši kārtējām metodoloģijas izmaiņām.
2.4. Aktualizēt sociālekonomiskās ietekmes un investīciju nepieciešamības novērtējuma prognozes atbilstošie jaunākiem datiem, informācijai un pieņēmumiem 2022. gadā.
2.5. Aktualizēt kūtsmēslu apsaimniekošanas sistēmas prognozēšanas bloku.
2.6. Aktualizēt valsts atbalsta maksājumu un ar to saistīto regresiju vienādojumu sistēmu modelī.
2.7. Pārrakstīt modeļa skriptu sakarā ar jaunākās RStudio versijas (2022.07+) iznākšanu.
2.8. Pārskatīt R Shiny kodu sakarā ar R un Shiny jaunākās versijas izmantošanu.
2.9. Paplašināt to rādītāju sarakstu, ko būtu iespējams eksportēt no modeļa mājaslapas
2.10. SEG emisiju aprēķinu rokasgrāmatas sagatavošana.
2.11. ES RefScen 2050 modeļa prognozēto lauksaimniecības un ZIZIMM sektora (aramzemes un zālāju) SEG emisiju datu analīze. Tehnisks atbalsts Latvijas viedokļa un argumentācijas sagatavošanā par RefScen 2050 datiem un sadarbība ar Eiropas Komisiju un tās zinātniskajām iestādēm saistībā ar šīm prognozēm.
2.12. Tehnisks atbalsts Latvijas viedokļa un argumentācijas sagatavošanā par Klimata un enerģētikas politikas satvaru laikposmam 2030. gadam pārskatīšanu, ņemot vērā Eiropas Zaļā kursa virzību uz klimatneitralitāti 2050. gadā.
	80 000
	Latvijas Biozinātņu un tehnoloģiju universitāte
	Lauksaimniecības departaments

	3.
	Virszemes ūdeņu un gruntsūdeņu kvalitātes pārraudzība īpaši jutīgajās teritorijās un lauksaimniecības zemēs lauksaimniecības noteču monitoringa programmā
	3.1. Iegūt korektu informāciju par lauksaimniecības izkliedētā (difūzā) un punktveida avota nozīmi virszemes un pazemes ūdeņu piesārņošanā:
3.1.1. monitoringa izpilde ar mērbūvēm un iekārtām aprīkotās monitoringa stacijās četrās vietās drenu lauka izpētes līmenī un četrās vietās mazā sateces baseina izpētes līmenī, izslēdzot citu piesārņojuma avotu ietekmi uz monitoringa mērījumiem. Papildus ņemt ūdens paraugus divos izkliedētā piesārņojuma posteņos. Paraugu ņemšanas biežums – ne retāk kā reizi mēnesī;
3.1.2. monitoringa izpilde, nosakot lauksaimniecības piesārņojuma ietekmi uz pazemes ūdeņiem, īpaši uz seklo pazemes ūdeņu – gruntsūdeņu – sastāvu 11 urbumos trijās monitoringa stacijās un 10 urbumos īpaši izveidotās trijās pazemes ūdeņu izpētes vietās. Paraugu ņemšanas izpildes biežums – ne retāk kā reizi ceturksnī;
3.1.3. trijās teritorijās veikt novērojumus par augu barības elementu izskalošanos (N un P savienojumi) no lauksaimniecības punktveida piesārņojuma avotiem (lopkopības saimniecību apsaimniekotās lauksaimniecības zemēs) – ne retāk kā reizi mēnesī.
3.2. Uzkrāt un apkopot ūdens kvalitātes datus piesārņojuma modelēšanai Bērzes upes sateces baseinā un tā 15 daļbaseinos, kas atrodas īpaši jutīgas teritorijas platībā. Paraugu ņemšanas biežums – ne retāk kā reizi mēnesī. Veikt piesārņojuma modelēšanu ar starptautiskā praksē lietotajiem FyrisNP (Zviedrija),  HYPE (Zviedrija) vai SWAT (ASV)  ūdens kvalitātes modeļiem.
3.3. Uzkrāt un apkopot datus par izkliedētā piesārņojuma emisijas koeficientiem (N un P noplūdēm) dažādiem zemes lietošanas veidiem un augu sekām. Noteikt atsevišķu ekstremālu hidroloģisku procesu (pavasara palu, epizodisku plūdu, augsnes ūdens erozijas, ziemas perioda noplūžu) ietekmi uz kopējo gada N un P noplūdes raksturu un apjomu. Pētīt piesārņotāju – augu barības elementu (N un P savienojumu) – transformācijas procesus hidrogrāfiskajā sistēmā, lai novērtētu aiztures (pašattīrīšanās) procesus, kas nepieciešami piesārņojuma slodzes aprēķiniem.
3.4. Veikt novērojumus par augu barības elementu (N un P savienojumu) koncentrāciju astoņās vietās īpaši jutīgas teritorijas upju baseinos, ņemot ūdens paraugus ne retāk kā reizi mēnesī.
3.5. Veikt novērojumus par augu barības elementu koncentrācijas izmaiņām divās virszemes plūsmas un vienā pazemes plūsmas mākslīgajā mitrzemē.
3.6. Uzturēt esošās un iespēju robežās pilnveidot monitoringa staciju būves un tehnisko aprīkojumu atbilstoši starptautiskās prakses un HELCOM rekomendācijām.
3.7. Pēc Zemkopības ministrijas pieprasījuma sagatavot informāciju ziņojumam Eiropas Komisijai par ūdens un augsnes aizsardzību no lauksaimnieciskas darbības izraisīta piesārņojuma ar nitrātiem.
	56 100
	Latvijas Biozinātņu un tehnoloģiju universitāte
	Lauksaimniecības departaments

	4.
	Aramzemes un ilggadīgo zālāju apsaimniekošanas radītās siltumnīcefekta gāzu (SEG) emisijas un oglekļa dioksīda (CO2) piesaistes uzskaites sistēmas pilnveidošana un atbilstošu metodisko risinājumu izstrādāšana
	4.1. Raksturot pasējas auga izmantošanas ietekmi uz SEG emisijām (LBTU):
4.1.1. turpināt CO2, CH4 un N2O emisiju vērtēšanu lauksaimniecībā izmantotajās zemēs, izmantojot sarkano āboliņu kā pasējas augu vismaz trīs kultūraugi ar un bez pasējas auga izmantošanas;
4.1.2. turpināt pasējas auga izmantošanas un izvēlēto kultūraugu ietekmes uz SEG emisijām raksturošanu izpētes teritorijā, kuru apsaimnieko LLU APP “Agroresursu un ekonomikas institūts” Stendes pētniecības centrs, tostarp novērtēt augsnes īpašību, augsnes mitruma, gaisa temperatūras, nokrišņu, mēslojuma izkliedēšanas un saimniekošanas veida ietekmi uz SEG emisijām;
4.1.3. sagatavot ziņojumu un zinātnisku publikāciju par pētījuma rezultātiem.
4.2. Izvērtēt Eiropas Komisijas priekšlikumus oglekļasaistīgas lauksaimniecības iniciatīvas ieviešanai (Silava):
4.2.1. sagaidāmo ES likumdošanas priekšlikumu izvērtēšana saistībā ar ZIZIMM sektora inventarizācijas un prognožu ziņojumiem, to darbību datiem un nepieciešamajiem uzlabojumiem, ziņojot klimata pārmaiņu mazināšanas pasākumu ietekmi;
4.2.2 izvērtēt klimata pārmaiņu mazināšanas darbības, kas īstenojami kā oglekļsaistīgas lauksaimniecības pasākumi un sagatavot to pamatojumu atbilstoši esošajam zināšanu līmenim.
4.3. Iegūt empīriskus datus par augsnes heterotrofās elpošanas radītajām CO2 emisijām, SEG emisijām no augsnes un oglekļa ienesi ar augu atliekām palieņu augsnēs (Silava un AREI):
4.3.1. turpināt 2022. gadā uzsākto empīrisko datu ieguvi augsnes heterotrofās elpošanas, CH4 un N2O emisiju no augsnes un oglekļa ieneses ar augu atliekām raksturošanai 3 zālājos un uzsākt empīrisko datu ieguvi 3 sējplatībās, tajā skaitā, balstoties uz literatūras datiem, novērtēt oglekļa ienesi ar kūtsmēsliem ganībās un no kūtsmēslu krātuvēm;
4.3.2. sagatavot zinātnisku publikāciju par pētījuma rezultātiem, tajā skaitā CO2 emisiju un oglekļa ieneses faktorus organiskām vielām bagātās augsnēs.
4.4. Iegūt empīriskus datus par iepriekš aprobēto audzēšanas tehnoloģiju  ietekmi uz CO2, CH4 un N2O emisijām no augsnes, augu sekā pielietojot  3 atšķirīgus augsnes apstrādes paņēmienus. Pētījumā nosakāmi augsnes heterotrofās elpošanas, CH4 un N2O emisiju no augsnes, augsnes temperatūras un augsnes virskārtas mitruma rādītāji (Silava un AREI).
	70 261
	Latvijas Valsts mežsaimniecības institūts "Silava"
	Lauksaimniecības departaments

	5.
	Meliorācijas ietekmes novērtēšana klimata pārmaiņu (plūdu riska) mazināšanā
	5.1. SEG emisiju mērījumi un cēloņsakarību izpēte nosusinātās lauksaimniecības zemēs (LLU):
5.1.1. veikt dislāpekļa oksīda (N2O), ogļskābās gāzes (CO2), metāna (CH4) un amonjaka (NH3) emisiju mērījumus lauksaimniecībā izmantotās minerālaugsnēs.
5.1.2. noteikt un analizēt dislāpekļa oksīda (N2O), ogļskābās gāzes (CO2), metāna (CH4) un amonjaka (NH3) emisiju cēloņsakarības pētāmajās teritorijās.
5.2. Meliorācijas digitālā kadastra informācijas sistēmas pilnveidošana un funkcionalitātes paplašināšana Latvijas teritorijā (LLU un LVMI “Silava”):
5.2.1. izmantojot 2020. – 2021. gadā izstrādāto metodiku meliorācijas grāvju automātiskai identificēšanai un tehniskā stāvokļa novērtēšanai, veikt grāvju klasifikāciju un tehniskā stāvokļa novērtējumu lauksaimniecības un mežu zemēs. Veikt grāvju klasifikāciju pēc to dziļuma un platuma.;
5.2.2. veikt drenu kolektoru līnijveida objektu topoloģisko savienošanu, izmantojot meliorācijas digitālā kadastra informācijas sistēmā esošos līnijveida objektus un 2021. gadā un 2022. gadā aprobēto valsts nozīmes ūdensnoteku un grāvju tīkla līnijveida objektu topoloģiskās savienošanas metodiku.
	51 000
	Latvijas Biozinātņu un tehnoloģiju universitāte
	Lauksaimniecības departaments

	6.
	Pākšaugu aktuālo kaitēkļu efektīvāko ierobežošanas paņēmienu izvērtēšana un noteikšana un lauksaimniecībai nozīmīgāko apputeksnētāju dzīvotspēju ietekmējošo faktoru identificēšana
	6.1. Pupu sēklgrauža kaitīguma ekonomiskā sliekšņa noteikšanas un monitoringa metodes pētījums  3  reģionos-Zemgale, Vidzeme, Latgale pie jau zināmiem sadarbības partneriem (5 līdz 6 izmēģinājuma vietas).
6.2. Dabiskajos zālājos sastopamo bišu sugu sastāvu pētniecība dažādos Latvijas reģionos.
6.3. Bišu sezonālais monitorings lauksaimniecībā izmantotās zemes platībās dažādos Latvijas reģionos visā bišu aktivitātes sezonā.
6.4. Informācijas tehnoloģiju izmantošana medusbišu saimju pētījumos
	80 998




















	Latvijas Biozinātņu un tehnoloģiju universitāte
	Lauksaimniecības departaments

	7.
	Lēmuma atbalsta sistēmas izmantošana un pilnveide kaitīgo organismu ierobežošanai integrētajā augļkopībā
	7.1. Nodrošināt un uzturēt ābeļu kraupja, ābolu tinēja, augļu koku vēža un ābolu zāģlapsenes attīstības prognozi, izmantojot lēmuma atbalsta sistēmu, un nodrošināt brīvi pieejamu informāciju par kaitīgo organismu kritiskajiem riska periodiem interneta vietnē.
7.2. Veikt ābeļu kraupja, augļu koku vēža, ābolu tinēja un ābolu zāģlapsenes attīstības un izplatības novērojumus saimniecībās, kurās uzstādītas meteoroloģiskās stacijas, un noteikt augu aizsardzības stratēģijas efektivitāti. 
7.3. Turpināt izstrādāt un pārbaudīt lauka izmēģinājumā dažādas augu aizsardzības stratēģijas atbilstoši lēmuma atbalsta sistēmas prognozēm, iekļaujot preparātus, kas atļauti bioloģiskajā audzēšanā
	20 000
	Latvijas Biozinātņu un tehnoloģiju universitāte
	Lauksaimniecības departaments

	8.
	Latvijā in situ audzēto pārtikā un lauksaimniecībā izmantojamo augu un to savvaļas radinieku ģenētisko resursu potenciāla apzināšana, ievākšana un izpēte
	8.1.       Izveidot Latvijas lauksaimniecībā un pārtikā izmantojamo ģenētisko resursu savvaļas radinieku sarakstu un atlasīt prioritārās sugas in situ saglabāšanai.
9.2.       Pabeigt izstrādāt ieteikumus Latvijas lauksaimniecībā un pārtikā izmantojamo ģenētisko resursu saglabāšanai in situ
8.3.       Pabeigt sugu deskriptoru sarakstu saskaņošana ar citiem GeNBIS datubāzes partneriem (NordGen, Igaunija un ziemeļvalstis), lai varētu izveidot vienotu deskriptora sarakstu GeNBIS datubāzē.
8.4.      Turpināt Latvijas ģenētisko resursu deskriptora datu apkopošanu un ievadīšanu GeNBIS datubāzē.
Saīsinājumi:
NordGen (Nordic Genetic Resource Center)
GeNBIS (Nordic Baltic Genebanks Information System)
	10 000
	Latvijas Valsts mežsaimniecības institūts "Silava"
	Lauksaimniecības departaments

	9.
	Nacionālajā gēnu bankā uzkrātā Latvijas vietējo apdraudēto dzīvnieku šķirņu bioloģiskā materiāla gēnu bankas papildināšana un izpēte
	9.1. Ievākt bioloģisko materiālu no Latvijas brūnās un Latvijas zilās šķirnes dzīvniekiem, lai uzsāktu slaucamo govju un buļļu genoma analīzi pēc kvantitatīvajām (piena produktivitātes, auglības, eksterjera pazīmēm) un kvalitatīvajām (iedzimtās ģenētiskās slimības, kazeīna, tauku satura un apmatojuma krāsas) pazīmēm 
9.2. Apkopot iegūto informāciju datu bāzē, analizēt iegūtos rezultātus un sagatavot ieteikumus vietējo apdraudēto šķirņu liellopu pāru atlasei, lai populācijās palielinātu ģenētisko daudzveidību, samazinātu inbrīdingu un iespēju robežās paaugstinātu produktivitāti.
9.3. Sadarbojoties ar Cūku ciltsdarba centra speciālistiem apzināt ražojošo (vēl dzīvo) vietējās apdraudētās Latvijas baltās šķirnes cūku izcelšanās informāciju un izstrādāt šķirnes atjaunošanas vadlīnijas.
9.4. Bioloģiskā materiāla iegūšana un nodošana gēnu bankai no vietējo apdraudēto sugu un šķirņu jaunajiem lauksaimniecības dzīvniekiem, sadarbojoties ar šķirnes lauksaimniecības dzīvnieku audzētāju biedrībām, kā arī informācijas ievade Eiropas Dzīvnieku ģenētisko resursu gēnu banku tīklā EUGENA.
	28 000
	Latvijas Biozinātņu un tehnoloģiju universitāte
	Lauksaimniecības departaments

	10.
	Latvijas izcelsmes medus autentiskuma, kvalitātes un nekaitīguma novērtējums
	10.1. Medus autentiskuma noteikšana, veicot medus sastāvā esošo savienojumu analīzi ar gāzu hromatogrāfijas (gaistošie savienojumi) un induktīvi saistītās plazmas masspektrometrijas (mikro un makroelementi) metodēm. Pētījuma rezultātā izveidotās datubāzes sastādīšana, izmantojot testēšanas algoritmu vismaz 20 ārzemju izcelsmes medus paraugu atšķiršanai no Latvijas medus paraugiem.
10.2. Medus kvalitātes parametru (HMF, cukuru satura, elektrovadītspējas, ūdens satura u. c.) noteikšana Latvijas izcelsmes paraugos.
10.3. Pesticīdu atlieku izplatības monitorings ar masspektrometrijas metodēm (AEŠH-MS/MS un GH-MS/MS katram paraugam) vismaz 30 paraugos. 15 paraugiem veikt glifosāta noteikšanu ar AEŠH-MS/MS metodi
	30 000
	Pārtikas drošības, dzīvnieku veselības un vides zinātniskais institūts "BIOR"
	Veterinārais un pārtikas departaments

	11.
	Augu aizsardzības jomā identificēto prioritāro virzienu padziļināta izpēte, veicinot labāku izpratni par drošu un atbildīgu augu aizsardzības līdzekļu lietošanu
	11.1. Ievākt augu produktu, augsnes un ūdens paraugus un noteikt tajos esošo AAL atliekvielu sastāvu un daudzumu, analizēt iegūtos rezultātus saistībā ar smidzinājumiem paraugu ievākšanas vietās. 
11.2. Ievākt ziedputekšņu paraugus, noteikt tajos AAL atliekvielas un analizēt tās saistībā ar botānisko sastāvu
	60 000
	Latvijas Biozinātņu un tehnoloģiju universitāte
	Lauksaimniecības departaments

	12.
	Kāpostu cekulkodes Plutella xylostella un citu krustziežu dārzeņu kaitēkļu fenoloģijas pētījumi
	12.1. Kāpostu cekulkodes imago monitorings.
12.2. Kāpostu cekulkodes olu uzskaite uz augiem.
12.3. Kāpuru un to bojājumu novērtējums krustziežu dārzeņu stādījumos.
12.4. Citu krustziežu dārzeņu kaitēkļu monitorings.
	33 000
	Latvijas Biozinātņu un tehnoloģiju universitāte
	Lauksaimniecības departaments

	13.
	Latvijā plašāk audzēto lauka dārzeņu mēslošanas optimizācija ilgtspējīgu tehnoloģiju nodrošināšanai
	13.1. Noskaidrot esošo augu barības elementu nodrošinājumu (NPK) vismaz 10 modeļsaimniecībās Latvijā plašāk audzētajiem dārzeņiem (galviņkāpostiem, burkāniem, sīpoliem, bietēm), veicot augsnes analīzes un rēķinot NPK bilances vismaz četru gadu periodā (2021–2024), šajās saimniecībās pārbaudīt izstrādāto mēslošanas normatīvu efektivitāti (2022–2025).
13.2. Analizēt iegūtos NPK uzskaites datus kontekstā ar augu maiņu, mēslojuma lietojumu, saimniekošanas sistēmu un dārzeņu ražību, kas tiks izmantota mēslošanas normatīvu izstrādei (2021–2025). 
13.3. Izvērtēt augsnes bioloģisko aktivitāti dažādās saimniecībās ar dažādu barības vielu nodrošinājuma pārvaldību, kā arī lauka izmēģinājumos ar dažādu augu maiņas un zaļmēslojuma starpkultūru izmantošanu (2021–2025).
13.4. Noskaidrot augu barības elementu (NPK) iznesi ar ražu Latvijā plašāk audzētajiem dārzeņiem (galviņkāpostiem, burkāniem, sīpoliem, bietēm) (2021–2022).
13.5. Ierīkot lauka izmēģinājumus DI, kur tiks pārbaudīta dažādu zaļmēslojumu un starpkultūru augu ietekme uz NPK bilanci augsnē, dārzeņu ražību un ekonomisko efektivitāti (2021–2024). 
13.6. Izstrādāt optimālas mēslošanas normas plašāk audzētajiem dārzeņiem atbilstoši plānotajai ražai un augsnes nodrošinājumam ar fosforu un kāliju (2025).
13.7. Sagatavot zinātniskās un populārās publikācijas zināšanu pārnesei (2023–2025).
	50 000
	Dārzkopības institūts
	Lauksaimniecības departaments

	14.
	Ilgtspējīga augu aizsardzības sistēma – pašreizējās situācijas analīze, izaicinājumi un nākotnes risinājumi
	14.1. Veikt lauksaimnieku aptauju par ierasto praksi AAL lietojumā dažādos reģionos, dažāda izmēra saimniecībās, dažādām kultūrām, lai noskaidrotu bāzes līniju AAL lietojumā pa kultūraugu grupām un veikt rekomendācijas turpmākajam AAL lietojuma samazinājumam.
14.2. Veikt efektivitātes izmēģinājumus kviešu sējumos, lai salīdzinātu dažādas AAL lietojuma smidzinājuma shēmas un dažādas devas regulatoriem, fungicīdiem, herbicīdiem.
14.3. Novērtēt praktiskos izmēģinājumus, ņemot vērā vides, klimata, agronomiskos un sociālekonomiskos apsvērumus.
14.4. AAL smidzināšanas demonstrējums izplatītākajos kultūraugos, pielietojot dažāda veida smidzinājuma nonesi mazinošās sprauslas.
	98 343
	Latvijas Biozinātņu un tehnoloģiju universitāte
	Lauksaimniecības departaments

	15.
	ES regulējuma par ilgtspējīgu ieguldījumu veicināšanu ietekmes izvērtējums uz lauksaimniecības nozari

	15.1. ES regulējuma par ilgtspējīgu ieguldījumu veicināšanu ietekmes uz lauksaimniecības produktu ražošanu, pārstrādi un primārām piegādes ķēdēm kvalitatīvs novērtējums Taksonomijas regulējuma (Regula Nr. 2020/852 un uz tās pamata EK pieņemtie deleģētie akti) kontekstā.
15.2. Finanšu tirgus iespējamās ietekmes kvalitatīvs novērtējums (Taksonomijas regulējuma kontekstā) uz lauksaimniecības produktu ražošanu un pārstrādi un primārām piegādes ķēdēm.
15.3. Rekomendāciju izstrāde Latvijas lauksaimniecības nozarē Taksonomijas regulējuma kontekstā.
	26 000
	Agroresursu un ekonomikas institūts
	Lauksaimniecības departaments

	16.
	Augsnes kaļķošanas un minerālā mēslojuma devu ietekme uz ūdeņu kvalitāti, augsnes agroķīmiskajiem rādītājiem un kultūraugu ražu
	16.1.	Uzturēt izmēģinājuma lauciņos noteiktu augu seku, kur visos izmēģinājuma lauciņos vienas sezonas ietvaros tiek sēts viens kultūraugs (2021./2022.g. - ziemas rapsis, 2022./2023.g. - ziemas kvieši, 2023.g. - starpkultūra, 2024.g. - pupas, 2025.g. - vasaras mieži, 2026.g. - daudzgadīgo zālaugu mistrs 1. izmēģinājuma gads, ietverot 50% tauriņziežus, 2027.g. - daudzgadīgo zālaugu mistrs 2. izmēģinājuma gads, ietverot 50% tauriņziežus);
16.2.	Izmantojot augsnes kaļķošanu, nodrošināt izmēģinājuma lauciņos dažādus augsnes reakcijas (pH) apstākļus, ietverot nekaļķotus, puses no nepieciešamās kaļķošanas devas (2.60 t ha-1), nepieciešamās kaļķošanas devas (5.60 t ha-1) un uzturošās kaļķošanas devas atkārtojumus lauciņos, kuros augsnes reakcija ir tuva optimālai (2.50 t ha-1). 2021. gadā veikta izmēģinājuma lauciņu kaļķošana atbilstoši augsnes agroķīmisko rādītāju novērtēšanas rezultātiem. Sešpadsmit izmēģinājuma lauciņos tiek uzturētas četras dažādas kaļķošanas devas četros atkārtojumos;
16.3.	Pielietot izmēģinājuma lauciņos četras dažādas minerālā mēslojuma izkliedes devas, ietverot nemēslotus, pusi no ražas izneses nodrošinošas devas (piemēram, NPK = 45:30:45 kg ha-1), ražas iznesi nodrošinošas devas (piemēram, NPK = 90:60:90 kg ha-1) un pārpalikumu nodrošinošas devas (piemēram, NPK = 135:90:135 kg ha-1). Minerālā mēslojuma izkliedes laiks un devas tiks pielāgotas attiecīgā kultūrauga prasībām. Sešpadsmit izmēģinājuma lauciņos tiek uzturētas četras minerālā mēslojuma izkliedes devas četros atkārtojumos;
16.4.	Veikt hidroloģiskos mērījumus un ievākt ūdens paraugus izmēģinājuma lauciņos ierīkotajās drenu sistēmās, noteikt ūdens ķīmiskā sastāva izmaiņas, t.sk., pH, kopējā slāpekļa, amonija–slāpekļa, nitrātu–slāpekļa, kopējā fosfora un ortofosfātu–fosfora koncentrācijas (mg l-1) un noplūdes (kg ha-1) atkarībā no izmantotajām kaļķošanas un minerālā mēslojuma devām;
16.5.	Novērtēt augsnes agroķīmisko rādītāju izmaiņas izmēģinājuma lauciņos atkarībā no izmantotajām kaļķošanas un minerālā mēslojuma devām (piemēram, pH, organisko vielu saturs, NH4-N, NO3-N, P2O5, K2O, Ca, Mg);
16.6.	Noteikt izvēlēto kultūraugu ražas apjomu un kvalitatīvo sastāvu atkarībā no izmantotajām kaļķošanas un minerālā mēslojuma devām (piemēram, sausna, kopproteīns, slāpeklis, fosfors, kālijs, kalcijs, magnijs);
16.7.	Apkopot pētījumā iegūtos rezultātus par dažādu augsnes kaļķošanas un minerālā mēslojuma izkliedes devu ietekmi uz ūdens, augsnes un kultūraugu ražas kvalitatīvajiem rādītājiem, novērtēt augsnes kaļķošanas kā ūdens kvalitāti uzlabojoša pasākuma efektivitāti Latvijai raksturīgajos agroklimatiskajos apstākļos.
	13 200

	Latvijas Biozinātņu un tehnoloģiju universitāte
	Lauksaimniecības departaments

	17.
	Lauksaimniecības dzīvnieku radīto  siltumnīcefektu gāzu (SEG) un amonjaka emisiju novērtēšana un uzskaite konvencionālās un bioloģiskās saimniekošanas apstākļos.
	17.1.	Izveidot pētījuma metodiku uzraudzībā iekļaujamo saimniecību izlasei, atsevišķi katrai dzīvnieku sugai ņemot vērā:
17.1.1. šķirnes;
17.1.2. turēšanas apstākļus;
17.1.3. ēdināšanas tehnoloģijas.
17.2.	Definēt un ievākt uzraudzības uzskaitei nepieciešamos rādītājus. 
17.2.1. dzīvnieku dzīvmasu un produktivitāti raksturojošās pazīmes;
17.2.2. barības līdzekļus un devas raksturojošos laboratoriski novērtētos ķīmisko analīžu rādītājus.
17.3.	Izveidot pētījuma datu matricas projektu, saskaņot uzraudzībā iegūstamo rādītāju mērvienības ar SEG un amonjaka emisiju aprēķina modeļos izmantojamām mērvienībām.
	45 000

	Latvijas Biozinātņu un tehnoloģiju universitāte
	Lauksaimniecības departaments

	18.
	Dabisko un antropogēno faktoru ietekmes uz slāpekļa un fosfora savienojumu zudumiem no lauksaimniecības zemēm novērtējums.
	18.1. Slāpekļa un fosfora savienojumu zudumu novērtējums eksperimentālo lauciņu, drenu lauku, mazo sateces baseinu, mazo un vidējo upju izpētes līmeņos atkarībā no meteoroloģiskajiem un hidroloģiskajiem apstākļiem, zemes lietojuma veidu īpatsvara, nozīmīgākajiem kultūraugiem, mēslojuma līdzekļu izkliedes, meliorācijas sistēmu klātbūtnes, mājdzīvnieku novietnēm. Slāpekļa un fosfora savienojumu koncentrāciju un noplūžu ilgtermiņa mainības tendences, izmantojot Mann-Kendall testu.
18.2. Pasākumu ieviešanas ietekmes uz ūdeņu kvalitātes rādītājiem novērtējums, t.sk., slāpekli saturoša minerālā mēslojuma devu izmantošanas ietekme uz slāpekļa un fosfora savienojumu zudumiem eksperimentālo lauciņu izpētes līmenī, slāpekli, fosforu un kāliju saturoša minerālā mēslojuma devu izmantošanas un kaļķošanas ietekme uz slāpekļa un fosfora savienojumu zudumiem eksperimentālo lauciņu izpētes līmenī, organiskā mēslojuma izkliedes un mājdzīvnieku novietņu ietekme uz slāpekļa un fosfora savienojumu zudumiem.
18.3. HYPE modeļa pielietojums pasākumu ieviešanas ietekmes uz ūdeņu kvalitātes rādītājiem modelēšanai, ietverot dažāda platuma buferjoslu ieviešanas gar valsts nozīmes ūdensnotekām un grāvjiem ietekmes novērtēšanu uz slāpekļa un fosfora savienojumu zudumu samazināšanu, samazinātu minerālo un organisko mēslošanas līdzekļu izkliedes devu izmantošanas ietekme uz slāpekļa un fosfora savienojumu zudumu samazināšanu.
18.4. Secinājumu sagatavošana par nozīmīgākajiem slāpekļa un fosfora savienojumu zudumus ietekmējošajiem dabiskajiem un antropogēnajiem faktoriem. Ieteikumu izstrāde par pasākumiem, kuri ieviešami, lai samazinātu slāpekļa un fosfora savienojumu zudumus no lauksaimniecības zemēm un mājdzīvnieku novietnēm.
	55 000
	**
	Lauksaimniecības departaments

	19.
	Latvijas lauksaimniecības siltumnīcefekta gāzu robežsamazinājuma izmaksu līkņu (MACC) aktualizēšana lauksaimniecības virzībai uz dekarbonizāciju.
	19.1. Izstrādāt metodiku KLP 2023.-2027. gada ieguldījumu 4.1.2. “Atbalsts ieguldījumiem SEG un amonjaka emisijas samazinošajiem pasākumiem” ietekmes novērtēšanai uz klimata pārmaiņu samazināšanu:
19.1.1. nepieciešamo indikatoru un noklusējuma (default) vērtību definēšana investīciju pasākumu ietekmes uz SEG un amonjaka emisiju samazināšanu novērtēšanai.
19.1.2. indikatoru ieguves vietu (LAD, VAAD datubāzes) identificēšana un sasaistes veidošana ar investīciju pasākumu ietekmes uz klimata pārmaiņu samazināšanu novērtēšanu.
19.2. Informācijas un aprēķinu atjaunošana par SEG emisijas mazinošiem pasākumiem, kas iekļauti esošajā Nacionālajā enerģētikas un klimata plānā:
19.2.1. esošo pasākumu pārskatīšana, aprēķinu aktualizēšana.
19.2.2. jaunu pasākumu izvērtēšana, to ietekmes novērtēšana uz SEG un amonjaka emisiju samazinājumu.
19.3. Izveidot un aprakstīt aktualizētu un ar jauniem pasākumiem papildinātu Latvijas lauksaimniecības MACC 2030. gadam – aprēķini un MACC konstruēšana.
	24 452
	**
	Lauksaimniecības departaments

	20.
	Alternatīvās kaitīgo organismu ierobežošanas iespējas auzu un rudzu sējumos.
	20.1. Praktisks pētījums - izmēģinājuma ierīkošana auzu un rudzu sējumos, lai pētītu kaitīgo organismu alternatīvās ierobežošanas iespējas un veiktu pasākumu ekonomisko izvērtēšanu.
20.2. Balstoties uz izmēģinājumos iegūtajiem rezultātiem un literatūras izpēti veikt alternatīvo ierobežošanas metožu ekonomisko un saimniecisko pamatojumu. 
20.3. Patogēno sēņu daudzveidības izpēte auzu un rudzu sējumos, īpašu uzmanību pievēršot bioloģiskajām audzēšanas sistēmām.
	75 000
	**
	Lauksaimniecības departaments

	21.
	Herbicīda aizvietošanas iespējas cīņā ar nezālēm dažādās kultūraugu grupās
	21.1. Veikt nezāļu ierobežošanas alternatīvo metožu analīzi, veicot vides ietekmes un sociāli ekonomiskos aprēķinus. 
21.2. Veikt CO2 izmešu mērījumus, izmantojot mehāniskās ierobežošanas metodes, lai noteiktu praktiski CO2 un NOx izmešus. 
21.3. Veikt ilggadīgo analīzi par nezāļu sēklu bankas izmaiņām, pielietojot tikai mehānisko ierobežošanu un augu maiņu.
	80 000
	**
	Lauksaimniecības departaments

	22.
	Increase — Intelektuālas pārtikas pākšaugu ģenētisko resursu kolekcijas Eiropas lauksaimniecības pārtikas sistēmām 
INCREASE – Intelligent Collections of Food Legumes Genetic Resources for European Agrofood Systems https://www.pulsesincrease.eu/.
	22.1. Pārtikas pākšaugu ģenētisko resursu datu pārvaldības un koplietošanas uzlabošana, izmantojot optimizētas datu bāzes un viegli pieejamus rīkus.
22.2. Liela apjoma augstas kvalitātes genotipisko un fenotipisko datu iegūšana.
22.3. Inteliģentu kolekciju izstrāde ģenētisko resursu daudzveidības izpētei un inovatīvu saglabāšanas pārvaldības pieeju izstrāde, veicot līdzdalības sabiedrības zinātnes eksperimentu.
22.4. Jaunu zināšanu attīstīšana, piemēram, gēnu atklāšana vai genoma prognozēšana, kas ir viegli pieejamas, izmantojot tīmekļa meklēšanas un vizualizācijas rīku. 
22.5. Labākās prakses izstrāde, pārbaude un izplatīšana ģenētisko resursu dinamiskai pārvaldībai Eiropas un ārpus Eiropas institūcijās un iniciatīvās. 
6. Decentralizētu informācijas tehnoloģiju pieeju izstrāde datu apmaiņai un ģenētisko.
	10 000
	**
	Lauksaimniecības departaments

	23.
	Pākšaugu slimību izplatības un to ierosinātāju pētījumi optimālas ierobežošanas nodrošināšanai.
	23.1. Noskaidrot zirņu un sojas slimību izplatību un identificēt to ierosinātājus:
23.1.1. apsekot sējumus un savākt paraugus (augu daļas ar slimību pazīmēm) un sēklas (2023-2024).
23.1.2. iegūt un attīrīt patogēnu izolātus no savāktajiem paraugiem (2023-2025);
23.1.3. identificēt slimību ierosinātājus līdz ģints/sugas līmenim (2025-2026);
23.1.4. pārbaudīt biežāk sastopamo izolātu patogenitāti pret dažādiem tauriņziežiem (2025-2026).
23.2. Skaidrot lauka pupu slimību ierobežošanas efektivitāti:
23.2.1. iekārtot lauka izmēģinājumus, izmantojot dažādas ierobežošanas shēmas (2023-2025);
23.2.2. analizēt iegūtos rezultātus un sniegt rekomendācijas par lauka pupu slimību ierobežošanas iespējām(2026).
23.3. Sagatavot pārskatu par nozīmīgākajām pākšaugu. Slimībām, raksturot to ierosinātājus un izvērtēt slimību riskus zirņu un sojas sējumos (2026).
	56 225
	**
	Lauksaimniecības departaments

	24.
	Dioksīnu un polihlordifenilu piesārņojuma līmeņu noteikšana Latvijas dzīvnieku izcelsmes produktos.
	24.1. Veikt dioksīnu un polihlordifenilu daudzuma noteikšanu Latvijas dzīvnieku izcelsmes produktos (svaigpienā, cūkgaļā, olās, Baltijas jūras zivīs un to produktos) (kopā vismaz 45 paraugi).
24.2. Apkopot un izvērtēt iegūtos rezultātus, ņemot vērā Eiropas Komisijas plānotās izmaiņas dioksīnu un polihlordifenilu  toksiskuma ekvivalences koeficientiem.
24.3. Nosūtīt datus EFSA un sniegt priekšlikumus Latvijas nacionālajai pozīcijai par plānotajām izmaiņām ES normatīvajos aktos par dioksīniem un polihlordifeniliem.
	26 660
	Pārtikas drošības, dzīvnieku veselības un vides zinātniskais institūts “BIOR”
	Veterinārais un pārtikas departaments

	25.
	Bioloģiskās sēklas pielietošanas nodrošināšanai un izmantošanas paaugstināšanai nepieciešamo pasākumu izstrāde.
	25.1. Situācijas izpēte par ES valstīs pastāvošo laukaugu šķirņu izpētes datu bāzu un līdzvērtīgu šķirņu sarakstu darbību un nozīmi, ierobežojot bioloģiskajā lauksaimniecībā atļauju izsniegšanu ne-bioloģiskas sēklas izmantošanai. 
25.2. Informācijas apkopošana par valstī veiktajiem laukaugu šķirņu izmēģinājumiem bioloģiskajā lauksaimniecībā, internetā pieejamo un publicēto informācija, sarunas ar uzņēmumiem, lauku dienu organizētājiem utt. Pētāmās sugas: Ziemas un vasaras kvieši, auzas, zirņi. 
25.3. Bioloģisko lauksaimnieku ne-bioloģiskās sēklas atļauju pieprasījumos iekļauto laukaugu šķirņu un izvēles pamatojuma izvērtējums un priekšlikumu sagatavošana izsniegto atļauju samazināšanai. 
25.4. Informācijas par bioloģiskajā lauksaimniecībā izmantoto populārāko un pieejamo šķirņu valstīs ar līdzīgiem augšanas apstākļiem izvērtēšana un atsevišķu laukaugu sugu šķirņu izvēle pētījumam Latvijā. 
25.5. Šķirņu salīdzinājuma pētījumu iekārtošana un veikšana izvēlēto laukaugu šķirnēm, nosakot vienu vai vairākus atbilstošākos izmēģinājumu reģionus (Vidzeme, Kurzeme, Latgale). Pētāmās sugas: ziemas un vasaras kvieši, auzas, zirņi. 
25.6. Izvērtēt iespējas un izveidot laukaugu šķirņu izmēģinājumu bioloģiskajā saimniekošanā datu bāzes modeli. 
25.7. Izstrādāt ieteikumus kritēriju izvēlei, kas laukaugu šķirnes grupētu pēc līdzvērtīgām pazīmēm, ņemot vērā izmantošanu un/vai audzēšanas prasības, iesaistot viedokļa saskaņošanai ieinteresētās institūcijas, organizācijas un interesentus organizētos semināros.
	60 000
	**
	Veterinārais un pārtikas departaments
Lauksaimniecības departaments

	26.
	Tirgus situācijas izpēte par uzturvērtības un veselības norāžu izmantošanu pārtikas produktu marķējumā.
	26.1. Izstrādāta datu bāze ar apkopotu informāciju par uzturvērtības un veselības norādēm Latvijā ražotai un importētai pārtikai.
26.2. Precizētas biežāk izmantotās uzturvērtības un veselīguma norādes pa pārtikas produktu grupām.
26.3. Apzinātas problēmas, kas ir saistītas ar uzturvērtības un veselīguma norāžu izmantošanu pārtikas produktiem un izvērtēta apmācību nepieciešamība pārtikas ražotājiem.
26.4. Sagatavots mācību materiāls, kas izmantojams ražošanas uzņēmumos un studiju procesā. 
26.5. Sagatavots ziņojums un noorganizēts seminārs par projektā iegūtajiem datiem un apkopotiem secinājumiem.
	18 000
	**
	Veterinārais un pārtikas departaments

	27.
	Latvijas iedzīvotāju pārtikas patēriņa datu iegūšana riska izvērtējumu veikšanai un kopējās diētas (Total diet study) pētījumu pieejas izmēģinājumpētījums (pilotēšana).
	27.1. Pārtikas patēriņa datu iegūšanas metodoloģijas atjaunošana, pārtikas pagatavošanas datu iegūšanas metodoloģijas sagatavošana, adaptēšana kopējās diētas pētījumu pieejai un pilotēšana.
27.2. Pārtikas patēriņa un pārtikas pagatavošanas pētījuma datu iegūšana ar sezonālo reprezentāciju. Patēriņa datus paredzēts iegūt vecuma grupās no 3-75 gadiem.
27.3. Kopējās diētas pētījuma paraugu iegūšana, sagatavošana, analīzes
27.4. Pētījuma datu analīze, gala ziņojuma un publikācijas sagatavošana, pārtikas piesārņotāju riska izvērtējums balstoties uz kopējās diētas pētījuma paraugu analītiskajiem datiem, salīdzinājums ar regulārajā monitoringā iegūto datu rezultātiem, rekomendāciju izstrāde turpmākai kopējās diētas pieejas izmantošanai riska izvērtējumu veikšanā.
	46 000
	Pārtikas drošības, dzīvnieku veselības un vides zinātniskais institūts “BIOR”
	Veterinārais un pārtikas departaments

	28.
	Metodikas un formulas izstrāde zaudējumu kompensācijas aprēķināšanai lauksaimniecības un akvakultūras dzīvnieku infekcijas slimību gadījumā.
	28.1. Zaudējumu kompensācijas pozīcijas valsts uzraudzībā esošām dzīvnieku infekcijas slimībām. 
28.2. Katras zaudējumu kompensācijas pozīcijas apmēra aprēķināšanas metodika un formula. 
28.3. Dzīvnieku tirgus vērtības aprēķināšanas formula un metodika, kas saskaņota ar lauksaimniecības un akvakultūras dzīvnieku audzētāju nevalstiskajām organizācijām (NVO). 
28.4. Sabiedrības informēšana par zinātniskā projekta rezultātiem un tā pielietojumu.
	50 000
	**
	Veterinārais un pārtikas departaments

	29.
	Par veterināro zāļu un veterinārmedicīniskā pakalpojuma pieejamību.
	29.1.Valstī īstenotās zāļu cenu politikas ietekme uz veterināro zāļu un veterinārmedicīniskā pakalpojuma pieejamību;
29.2. PVN atšķirīgo likmju finansiālās ietekmes salīdzinājums uz veterināro zāļu un veterinārmedicīniskā pakalpojuma pieejamību;
29.3. Analīze par iespējamu atšķirīgu PVN likmju ietekmi uz valsts budžetu (veterinārām zālēm un veterinārmedicīniskajam pakalpojumam).
29.4. PVN likmes izmaiņu (veterinārajām zālēm un veterinārmedicīniskajiem pakalpojumiem) ietekme uz pārtikas cenu.
	40 000
	**
	Veterinārais un pārtikas departaments

	30.
	Baltijas lašu (Salmo salar) un taimiņu (Salmo trutta) vaislinieku nozīmīgāko mikroorganismu un komensiālo baktēriju antimikrobiālā rezistence.
	30.1. Izvērtēt savvaļas lašu un taimiņu nozīmīgāko mikroorganismu un komensiālo baktēriju (Escherichia coli, Aeromonas, Pseudomonas, Flavobacterium u.c.) antimikrobiālo rezistenci, lašu un taimiņu nārsta laikā 2023. un 2024. gadā, lielākajos Latvijas upju baseinos Nacionālā zivju resursu mākslīgās atražošanas plāna ietvaros.
30.2. Apkopot un salīdzināt datus par rezistento baktēriju sastopamību savvaļas un zivju audzētavu vaisliniekos.
30.3. Balstoties uz pētījumā iegūtajiem datiem, analizēt AMR rezultātus.
30.4. Noteikt nozīmīgāko mikroorganismu un komensiālo baktēriju - Escherichia coli, Aeromonas, Pseudomonas, Flavobacterium u.c. baktēriju antimikrobiālo rezistenci lašveidīgo zivju audzētavu vides paraugos.
30.5. Analizēt un novērtēt antimikrobiālās rezistences tendences vides paraugos dažādās sezonās.
30.6. No pētījumā iegūtajiem datiem, novērtēt AMR attīstības risku un tendences.
30.7. Sagatavot un publicēt datus par pētījuma gaitā iegūtajiem rezultātiem.
	25 000
	Pārtikas drošības, dzīvnieku veselības un vides zinātniskais institūts “BIOR”
	Veterinārais un pārtikas departaments

	31.
	Zoonotisko ierosinātāju izplatība slaucamo govju saimniecībās Latvijā, to iespējamā saistība ar dzīvniekiem nodrošināto labturību.
	31.1. Veikt zinātnisko datu bāzu izpēti, identificēt un analizēt ar pētāmo jomu saistītus zinātniskos pētījumus. Izstrādāt pētījuma metodoloģiju;
31.2. Izvērtēt dzīvnieku labturību, tai skaitā vides higiēnas rādītājus, bioloģiskajās un konvencionālajās slaucamo govju novietnēs. Veikt datu apstrādi un analīzi;
31.3. Noteikt aktuālo zoonotisko mikroorganismu – Campylobacter spp., Listeria monocytogenes, Yersinia enterocolitica, Escherichia coli (STEC), Coxiella burnetii sastopamību slaucamo govju pienā un fekālijās.  Veikt datu apstrādi un analīzi.
	43 000
	Pārtikas drošības, dzīvnieku veselības un vides zinātniskais institūts “BIOR”
	Veterinārais un pārtikas departaments

	32.
	Ģenētiski modificētu augu neapzinātas izplatīšanas vidē monitorings un Latvijā pieejamo vides monitoringa programmu izvērtējums saistībā ar ĢMO vispārīgo uzraudzību.
	32.1.Izvēlēties metodes Latvijas vides monitoringam atbilstoši zinātniskās literatūras analīzei.
32.2. Izvērtēt Latvijā esošo vides monitoringa programmu un datu bāžu piemērotību ĢMO vispārīgās uzraudzības veikšanai saistībā ar vides riska novērtējumu un bāzes līniju noteikšanu.
32.3. Veikt monitoringu un ievākt ruderālo krustziežu dzimtas augu, kukurūzas augu u.c. augu paraugus potenciāli ar ģenētiski modificētiem augiem piesārņotās teritorijās (ostu apkārtne, dzelzceļa kravu pārkraušanas vietas, rapša pārstrādes rūpnīcu apkārtne u.c.). 
32.4. Sadarbībā ar VAAD, kurš veic lauku apsekojumus vietās, kur 2021. gadā tika iznīcināti rapša sējumi ar sēklām, kas bija piesārņotas ar GT73, ievākt rapša augu paraugus.
32.5. Noteikt ievāktajiem paraugiem ĢMO skrīninga gēnu klātbūtni apvienotos paraugos un nepieciešamības gadījumā identificēt konstatētos ĢMO notikumus individuālos paraugos.
32.6. Nepieciešamības gadījumā ievākto paraugu molekulārajam raksturojumam izmantot sekvenēšanas metodes.
32.7. Noteikt nejaušus ĢMO piemaisījumus sēklās un augu pavairojamajā materiālā mazumtirdzniecībā tirdzniecības vietās klātienē, kā arī on-line vietnēs Latvijā, izmantojot mērķtiecīgu paraugu atlases stratēģiju, pārbaudot sēklas, kas paredzētas mazdārziņiem un citiem nelieliem audzētājiem.
	65 000
	Pārtikas drošības, dzīvnieku veselības un vides zinātniskais institūts "BIOR”
	Veterinārais un pārtikas departaments

	33.
	Vadlīniju izstrāde par dzīvniekveselības apmeklējumu organizēšanu un pilotprojekta īstenošana izstrādāto vadlīniju efektivitātes novērtēšanai.
	33.1. Sagatavot vienotas dzīvniekveselības apmeklējumu vadlīnijas praktizējošu veterinārārstu apmeklējumiem sauszemes dzīvnieku un akvakultūras turēšanas objektos;
33.2. Apkopot un izvērtēt  dažādus riska faktorus, kurus nepieciešams ņemt vērā, lai definētu optimālo dzīvniekveslības apmeklējumu skaitu dažādos dzīvnieku turēšanas objektos;
33.3. Sagatavot sarakstu ar dzīvnieku turēšanas objektiem, kurus būtu nepieciešams iekļaut to objektu sarakstā, kuros, atkarībā no radītajiem riska faktoriem, ir obligāti jānodrošina dzīvniekveselības apmeklējumi;
33.4. Izstrādāt dzīvniekveselības apmeklējumu veidlapu;
33.5. Ieviest pilotprojektu, lai izvērtētu sagatavoto vadlīniju efektivitāti.
	8 000
	**
	Veterinārais un pārtikas departaments

	34.
	Lauksaimniecības statistikas modernizācija.
	34.1. Cenu un indeksu statistikas sagatavošanas modernizācija - izstrādāt metodes un modernizēt datu vākšanu, apstrādi un analīzi. 
34.2. Lauksaimniecības ekonomisko pārskatu avotu un aprēķināšanas metožu kvalitātes novērtējums, datu kvalitātes modernizēšana un uzlabošana, projekta ietekmes novērtējums
	9 820
	**
	Tirgus un tiešā atbalsta departaments

	35. 
	Krievijas militārā iebrukuma Ukrainā izraisītās ietekmes uz lauksaimniecības un pārtikas nozari novērtējums un metodikas izstrāde tirgus krīžu ietekmes uz lauksaimniecības un pārtikas nozaru ražošanas izmaksām un ieņēmumiem novērtēšanai.
	35.1. Novērtēt Krievijas militārā iebrukuma Ukrainā radīto ietekmi uz Latvijas lauksaimniecības un pārtikas ražošanas nozarēm no resursu pieejamības, ražošanas izmaksu, tirgus konjunktūras u.c. aspektiem;
35.2. Izstrādāt metodiku tirgus krīžu ietekmes operatīvam novērtējumam par lauksaimniecības un pārtikas ražošanas izmaksu un ieņēmumu izmaiņām
	95 000
	**
	Tirgus un tiešā atbalsta departaments

	36.
	Lauku saimniecību un komerciālo saimniecību struktūras analīze.
	36.1. Saimniecību ieņēmumu un izmaksu struktūras analīze
36.2. Saimniecību ienākumu veidošanās komponentes un ietekmes faktori, tostarp atbalsta pasākumu un tirgus ieņēmumu nozīme kopējo ieņēmumu veidošanā.
36.3. Saimniecību finanšu rādītāju, tostarp rentabilitātes, analīze.
Saimniecību ieguldījumu un pieejamo finansēšanas resursu analīze
36.4.Lauksaimniecības nozaru starppatēriņa sadalīšanas metodoloģijas pilnveidošana un starppatēriņa vērtības aprēķins pa lauksaimniecības nozarēm – graudaugi, rapši, lopbarības kultūras, dārzeņi, kartupeļi, pākšaugi, augļi un ogas, citi augu produkti, piens, liellopi, cūkas, mājputni, olas, citi dzīvnieku produkti.
	60 000
	**
	Tirgus un tiešā atbalsta departaments

	37.
	Zemes funkcionālās izmantošanas modeļa pilnveide.
	37.1. Iekļaut zemes funkcionālās izmantošanas modelī ieguves rūpniecības sektoru, kā arī ar zemi saistīto enerģētiku. 
37.2. Testēt iespējas integrēt minēto informāciju ar citiem bioresursu pārstrādes sektora datiem.
37.3. Iekļaut zemes izmantošanas prognozēšanu lauku līmenī. 
37.4. Izstrādāt dinamikas modelēšanu lauksaimniecības sektoram 
37.5. Attīstīt biodaudzveidības funkcijas novērtēšanas pieeju. 
37.6. Integrēt satelītattēlu datus izejas informācijas iegūšanai, lai uzlabotu aprēķinos izmantojamo datu kvalitāti un segumu.
	80 000
	**
	Meža departaments

	38.
	Veco mežu loma klimata pārmaiņu mazināšanā: informācija Latvijas un Eiropas Savienības meža un saistīto nozaru politiku veidotājiem
	38.1. Sagatavot informāciju un nodot Latvijas lēmumu pieņēmējiem un ieinteresētajām pusēm. 
38.2. Starptautiskā sadarbībā ar meža nozares pārstāvjiem un pētnieciskajiem institūtiem,  nosūtīt informāciju Eiropas Komisijai (DG CLIMA vai DG ENVI vai DG AGRI).
38.3. Ierīkot parauglaukumus. 
38.4. Analizēt attālās izpētes datus.
	50 000
	Latvijas Valsts mežsaimniecības institūts “Silava”
	Meža departaments

	39.
	Latvijas zemes izmantošanas, zemes izmantošanas maiņas un mežsaimniecības (ZIZIMM) sektora klimata pārmaiņu mazināšanas mērķu sasniegšanai īstenojamo darbību siltumnīcefekta gāzu (SEG) emisiju mazināšanai un oglekļa dioksīda (CO2) piesaistes veicināšanai meža apsaimniekošanā sociāli ekonomiskais vērtējums
	39.1. Integrēt augsnes oglekļa aprites vienādojumus klimata pārmaiņu mazināšanas pasākumu meža apsaimniekošanā ietekmes uz SEG emisijām un CO2 piesaisti prognožu aprēķinos un izstrādāt darbību datus oglekļa ieneses ar augu atliekām raksturošanai, izmantojot literatūrā pieejamos datus un kaimiņvalstīs izmantotos augsnes oglekļa aprites pieņēmumus.
39.2. Novērtēt dabas atjaunošanas regulas iespējamās ietekmes uz ZIZIMM sektora klimata pārmaiņu mazināšanas mērķu sasniegšanai īstenojamo darbību SEG emisiju mazināšanai un CO2 piesaistes veicināšanai meža apsaimniekošanā efektivitāti un sagatavot priekšlikumus kompensējošu pasākumu īstenošanai.
39.3. Sagatavot ZIZIMM sektora klimata pārmaiņu mazināšanas mērķu sasniegšanai īstenojamo darbību SEG emisiju mazināšanai un CO2 piesaistes veicināšanai meža apsaimniekošanā un dabas atjaunošanas regulas iespējamo ietekmi kompensējošo pasākumu sociāli ekonomisko vērtējumu, tajā skaitā ietekmi uz nodarbinātību, tehniskā nodrošinājuma un izmaksu analīzi.
39.4. Raksturot aizstāšanas efektu ZIZIMM sektora klimata pārmaiņu mazināšanas mērķu sasniegšanai īstenojamām darbībām SEG emisiju mazināšanai un CO2 piesaistes veicināšanai meža apsaimniekošanā.
39.5. Attīstīt modelēšanas instrumentu un programmnodrošinājumu darbību (scenāriju) ietekmes novērtēšanai un prognozēšanai, tai skaitā mežaudžu līmenī; 
39.5.1. attīsīt uz attālās izpētes (LIDAr) datiem un meža resursu monitoringa parauglaukumu informāciju balstītu mikroaudžu interpretācijas un modelēšanas sistēmu;  
39.5.2. veikt zinātniskās kompetences atbalstam nepieciešamos aprēķinus. 
29.6. Aktualizēt informatīvā ziņojuma projektam par ZIZIMM sektora virzību uz klimatneitralitāti pamatinformāciju (SEG emisiju un CO2 piesaistes faktisko situāciju un iespējamos scenārijus) .
	115 000
	Latvijas Valsts mežsaimniecības institūts “Silava”	
	Meža departaments

	40.
	ZIZIMM mērķu sasniegšanai nepieciešamo lēmumu pieņemšanas atbalsta sistēmas izstrāde, optimālā pasākumu kopuma noteikšana un nepieciešamā finansējuma prognoze
	40.1. Sagatavot informāciju par pasākumiem  zemes apsaimniekošana Latvija klimata mērķu sasniegšanai.
40.2. Sagatavot pasākumu izvērtējumu, ietverot pasākuma darbības aprakstu, izmaksas, ietekmi uz nodarbinātību , ietekmi uz bioloģisko daudzveidību un SEG ieguvumu.
40.3. Noteikt pasākumu limitus, iespējamos riskus.
40.4. Veikt pasākumu salīdzinājumu.
	100 000
	**
	Meža departaments



